Die vrou wat Vrydagaand van ŉ Kulula-vlug verwyder is nadat sy die k-woord gebruik het om na die vlieënier en twee passasiers te verwys, is nou ook haar werk kwyt.
Kevin O’Carroll, die maatskappy se besturende direkteur, het in ŉ kort verklaring gesê SMC se maatskappye wêreldwyd het ŉ zero-toleransie-beleid oor rassisme. “Met betrekking tot die onlangse gebeure: Die werknemer werk nie meer vir SMC Suid-Afrika nie,” lui die verklaring.
Daar is nie duidelikheid oor die jongste verwikkelinge in Kulula se ondersoek na die voorval nie. ŉ Woordvoerder vir die lugredery kon nie Vrydagmiddag bereik word nie.
Die Ahmed Kathrada-stigting, wat vroeër gesê het dat hy met die fluitjieblaser in kontak sou tree om te besluit of stappe teen Moodley gedoen moet word, kon ook nie onmiddellik vir kommentaar bereik word nie.
Ek dink in SA word wat in jou privaattyd gebeur te veel na jou werksplek deurgetrek. Dit is regtig belaglik en die heer wat ander afgeloer het????? Ekl neem aan hy het n bonus gekry. Ons land is so siek!